text: Skálafossur landaði í morgun umleið 30.000 pund í Havn. Meginparturin er flatfiskur og er ein góður blandingur av tungu, reyðsprøku og havtasku, sigur skiparin, Allan William Djurhuus
text: #000001
text: Í morgun landaði trolbáturin, Skálafossur, í Havn. Teir høvdu roynt á landleiðini og fiskiskapurin var væl brúkiligur.
text: #000003
text: - Eg haldi, túrurin er góður, tí vit hava roynt í seks dagar og hava 314 kassar, sum er umleið 30.000 pund. Meginparturin er flatfiskur og er ein góður blandingur av tungu, reyðsprøku og havtasku. Tað sigur skiparin, Allan William Djurhuus.
text: #000004
text: - Vit hava loyvi at hava upp til 35 prosent hjáveiðu av toski. Hendan túrin høvdu vit umleið 25 prosent , so tað var í lagi, sigur hann.
text: #000005
text: - Landleiðsbátarnir, ið eru smáu trolararnir, sum avmarkaða tíð av árinum, kunnu trola inn at seks fjórðingum á ávísum leiðum; byrjaðu fyrst í mai, og fiskiskapurin hevur verið brúkiligur, sigur Allan.
text: #000006
text: - Fiskurin er hampiliga væl fyri, og tað er onkur nebbasild at síggja í fiskinum. Nakað av svartfugli er eisini at síggja, men hvussu fiskiskapurin og útlitini eru nú, í mun til síðstu árini, veit eg ikki rættiliga, tí eg eru nýggjur í hesi vinnuni, sigur Allan.
text: #000007
text: Sjómanstrúboðarin vitjaði umborð í morgun og fekk eitt prát við Allan. Eitt Guds orð varð lisið og bøn biðin.
text: #000008
text: Teimum og sjófólkinum annars verður ynskt Guds signing og varðveitslu.
text: #000009